Елбасы Рио Олимипиадасында алтын алған спортшыларды құттықтады
"Елбасы Рио Олимипиадасында алтын алған спортшыларды құттықтады" | "https://abai.kz/post/45804"
TITLE: Елбасы Рио Олимипиадасында алтын алған спортшыларды құттықтады
URL: https://abai.kz/post/45804
META: "Елбасы Рио Олимипиадасында алтын алған спортшыларды құттықтады" | "https://abai.kz/post/45804"
DATE: 11.08.2016
AUTHOR(s): Абай-Ақпарат
TOTAL WORDS: 131
TEXT: Мемлекет басшысы ауыр атлетика сайысында алтын медаль иеленген Н.Рахимовты құттықтады деп хабарлайды aqorda.kz сайты. «Қазақстандықтар сенің өнеріңді зор қызығушылықпен және үлкен үмітпен тамашалады. Сен олардың үмітін толық ақтадың. Жоғары спорттық шеберлігің, жанкештілігің мен асқан ерік-жігерің саған қиын сайыста мықты қарсыластарды жеңіп шығып, Қазақстанның олимпиадалық командасына алғашқы алтын медальді әперуге көмектесті. Сенің жеңісің елдің жас спортшылары үшін лайықты үлгі болары анық», – делінген жеделхатта. Нұрсұлтан Назарбаев спортшыға жаңа жеңіс пен жетістіктер тіледі. Мемлекет басшысы Д.Баландинді суға жүзу сайыстарында жеңіп алған алтын медалімен құттықтады. «Сенің жарқын жеңісің қазақстандықтарға зор қуаныш сыйлады. Даңқты қарсыластармен жанкешті және қиын сайыста жеңіп алған алтын медаль – сенің жоғары шеберлігіңнің, мақсатқа талпынуыңның, ерік күшің мен қайрат-жігеріңнің көрсеткіші. Сенің теңдессіз табысың Қазақстан спортының шежіресінде мәңгілік қалады», – делінген жеделхатта. Қазақстан Президенті спортшының келешекте жаңа белестерді бағындыруына тілектестік білдірді. Абай-ақпарат
